**UPISU U PRVU GODINU INTEGRIRANOG STUDIJA MEDICINA**

**NA UNIVERZITETU U SARAJEVU - MEDICINSKOM FAKULTETU**

Upis u prvu godinu Integriranog studijskog programa Medicina se vrši na osnovu Konkursa Univerziteta u Sarajevu za upis studenta u prvu godinu studija na Univerzitetu u Sarajevu za tekuću akademsku godinu.

Prijava kandidata na Konkurs za upis u prvu godinu integriranog studija provodi se **isključivo** online putem Informacionog sistema eUNSA i web stranice [www.upis.unsa.ba](http://www.upis.unsa.ba)

Web stranice Univerziteta u Sarajevu i eUNSA informacionog sistema sadrže sve informacije i detaljne upute o načinu registracije na eUNSA informacioni sistem, te načinu i rokovima za upload dokumenata za online prijavu na Konkurs. [www.upis.unsa.ba](http://www.upis.unsa.ba)

Zainteresirani kandidati polažu prijemni ispit koji je eliminatoran.

**Prijemni ispit** se iz testa iz oblasti **Biologija, Hemija i Fizika**.

**Kandidat je položio prijemni ispit ukoliko je ostvario najmanje 50% bodova na cijelom testu, a pri tome niti iz jednog predmeta nema manje od 40% bodova. U suprotnom, kandidat nije položio prijemni ispit.**

Bodovanje i rangiranje kandidata se vrši na osnovu Odluke Univerziteta u Sarajevu o kriterijima i mjerilima za utvrđivanje redoslijeda prijema kandidata za upis u prvu godinu studija na Univerzitetu u Sarajevu za tekuću akademsku godinu.

**DOKUMENTI POTREBNI ZA ONLINE PRIJAVU NA KONKURS**

Podaci o kandidatima koji su srednju školu završili u Kantonu Sarajevo prilikom registracije povezuju se sa podacima u sistemu EMIS. Kandidati koji su završili srednju školu po međunarodnim programima u Kantonu Sarajevo dužni su skenirati i uploadovati dokumente **koji se ne nalaze u sistemu EMIS**.

Potrebni dokumenti za upload na platformu eUNSAupisi:

1. Svjedočanstva o završenim razredima srednje škole završene u BiH u četverogodišnjem trajanju, odnosno odgovarajuće priznate (nostrificirane) dokumente za kandidate koji srednju školu nisu završili u BiH.
**Napomena:** *Ukoliko su dokumenti u postupku ekvivalencije, prilaže se potvrda kao dokaz da je postupak ekvivalencije/nostrifikacije u toku. Dokumenti izdati na stranom jeziku se prilažu prevedeni i od strane sudskog tumača ovjereni. Ovi kandidati mogu predati dokumente, sa obavezom da rješenje o ekvivalenciji predaju prije upisa na Fakultet. U skladu sa Pravilnikom o nostrifikaciji inostranih obrazovnih isprava u osnovnoj i srednjoj školi (Službene novine Kantona Sarajevo, broj: 20/19 i 23/21), nostrifikacija obrazovnih isprava pokreće se podnošenjem zahtjeva Ministarstvu za odgoj i obrazovanje Kantona Sarajevo na predviđenom obrascu.*

*Više informacija na linku:* [zahtjev\_za\_nostrifikaciju\_ekvivalenciju\_obrazac\_n\_e\_1.pdf (unsa.ba)](https://upis.unsa.ba/wp-content/uploads/2023/06/zahtjev_za_nostrifikaciju_ekvivalenciju_obrazac_n_e_1.pdf)

[PdfDownload (unsa.ba)](https://upis.unsa.ba/wp-content/uploads/2023/06/pravilnik_o_nostrifikaciji_ekvivalenciji_inostranih_obrazovnih_isprava_u_osnovnoj_i_srednjoj_skoli_snks_23_21.pdf)

*Ukoliko su kandidati sa završenom srednjom školom po međunarodnim programima koji su odobreni od nadležnog ministarstva, a čiji rezultati eksterne provjere znanja se objavljuju u avgustu ili septembru, kandidat prilaže predviđene ocjene (forecast grades) koje daju predmetni profesori, uz obavezu dostavljanja certifikata i /ili diplome prije početka studijske godine.*

*Strani državljani: dokaz o poznavanju b/h/s jezika, sa izuzetkom stranih državljana iz država nastalih nakon raspada SFRJ.*

1. Diplomu o završenoj srednjoj školi
 *(Ovjeren prijevod za dokumente izdate na stranom jeziku)*
2. Izvod iz matične knjige rođenih
(*Ovjeren prijevod za dokumente izdate na stranom jeziku)*
3. Uvjerenje o državljanstvu
(*Ovjeren prijevod za dokumente izdate na stranom jeziku)*
4. Druge dokumente relevantne za utvrđivanje broja bodova po kriterijima utvrđenim u Konkursu Univerziteta u Sarajevu, kao i dokumente relevantne za dokazivanje statusa pripadnosti kategoriji djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja, dokumente kojima se dokazuje stopostotni invaliditet.
5. Kandidati koji pripadaju posebnim kategorijama iz Kantona Sarajevo, pored dokaza o pripadanju posebnoj kategoriji dužni su uploadovati dokaz o prijavljenom prebivalištu u Kantonu Sarajevo – **CIPS potvrda**.
6. Strani državljani: dokaz o poznavanju b/h/s jezika
7. Uplatnica o uplati 100,00 KM *– materijalni troškovi prijemnog ispita*

**Preliminarna rang lista kandidata i Konačna rang lista kandidata (pod šifrom koju su kandidati dobili prilikom registracije, bez navođenja ličnih podataka) se objavljuju putem informacionog sistema eUNSA**

Kandidati, koji imaju prigovor na bodovanje svoga testa, mogu izjaviti žalbu u pisanoj formi, isključivo putem Protokola Fakulteta, u oglašenom terminu rada Komisije, navodeći tačno na šta se žalba odnosi, nakon objave Preliminarne rang liste, kada i kandidati koji su izjavili žalbu trebaju biti lično prisutni (sa duplikatom svog urađenog testa).

Detaljne informacije mogu se dobiti u Službi za nastavu i studentska pitanja Univerziteta u Sarajevu -Medicinskog fakulteta putem email-a:

studentska.sluzba@mf.unsa.ba

jasmina.peljto2@mf.unsa.ba

taida.kapetanovic@mf.unsa.ba

dina.memic@mf.unsa.ba

amra.hamza@mf.unsa.ba